Държавен вестник, бр. 50, 2020 г., стр. 7

БРОЙ  50	
Д Ъ Р Ж А В Е Н  В Е С Т Н И К 	
СТР.  7  
(2) Точната продължителност на периода, 
с който се удължава срокът на концесион-
ния или наемния договор, се определя в 
допълнителното споразумение между стра-
ните, което следва да се сключи в срок до 
31 декември 2020 г.
(3) За допълнително удължения срок се 
дължи концесионно възнаграждение или 
наемна цена в съответствие с договора.
4085
ПОСТАНОВЛЕНИЕ № 112 
ОТ 28 МАЙ 2020 Г.
за изменение и допълнение на списъка на 
държавите с пазарен риск по чл. 5, ал. 1 от 
Закона за експортното застраховане, приет 
с Постановление № 124 на Министерския 
съвет от 2007 г. (обн., ДВ, бр. 46 от  2007 г.; 
изм. и доп., бр. 93 от 2013 г. и бр. 78 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В списъка на държавите с пазарен 
риск по чл. 5, ал. 1 от Закона за експортното 
застраховане – приложение към член един-
ствен от Постановление № 124 на Минис-
терския съвет от 2007 г., се правят следните 
изменения и допълнения:
1. Думата „Великобритания“ се заменя с 
„Обединеното кралство“.
2. След думата „Германия“ се поставят 
точка и запетая и се добавя „Гърция“.
3. Думата „Холандия“ се заменя с „Ни-
дерландия“. 
4. Накрая се създава следната забележка:
„Забележка. Всички търговски и политиче-
ски рискове, свързани с износ за държавите, 
изброени по-горе, се разглеждат като времен-
но непазарни в периода от 27 март 2020 г. до 
31 декември 2020 г. във връзка със Съобщение 
на Kомисията за изменение на приложението 
към Съобщение на Kомисията до държавите 
членки относно прилагането на членове 107 и 
108 от Договора за функционирането на Евро-
пейския съюз към застраховането на кратко-
срочни експортни кредити (ОВ, C 101 І01 от 
28 март 2020 г.).“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
4086
ПОСТАНОВЛЕНИЕ № 113 
ОТ 28 МАЙ 2020 Г.
за възлагане на „Български пощи“ – ЕАД, 
да извършва услуга от общ икономически 
интерес по разпространение на периодични 
печатни издания (вестници и списания) с 
отстъпки на едро и дребно, директно или 
на абонаментна основа на територията на 
Република България
На основание чл. 7, ал. 1 и 3 от Закона за 
публичните предприятия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Извършването на услугата от 
общ икономически интерес на територията 
на Република България по разпространение 
на периодични печатни издания (вестници 
и списания) с отстъпки на едро и дребно, 
директно или на абонаментна основа, на-
ричана по-нататък „услугата“, се възлага на 
„Български пощи“ – ЕАД (дружеството), за 
срок 10 години считано от 1 март 2020 г.
(2) Услугата по ал. 1 отговаря на следните 
изисквания:
1. равнопоставен достъп на всички граж-
дани и по-специално на възрастните и труд-
ноподвижни читатели;
2. качество – навременно доставяне;
3. разпространение на територията на 
цялата страна;
4. честота на доставката, в т. ч. ранно 
доставяне, в съботни/неделни дни – 360 дни 
в годината; 
5. равнопоставеност и достъпност при 
ценообразуването за всички участници под 
формата на отстъпка от съответната корична 
цена на изданията, както следва:
а) издатели – 25 %; 
б) търговци на едро – 35 %;
в) търговци на дребно – 15 %; 
г) цени за набиране и доставка на абона-
мент – 30 % от каталожната цена на съот-
ветното издание. 
(3) Компенсирането на дейността по ал. 1 
се осъществява при спазване на изискванията 
на Решение на Комисията от 20 декември 
2011 г. относно прилагането на чл. 106, па-
раграф 2 от Договора за функционирането 
на Европейския съюз за държавната помощ 
под формата на компенсация за обществена 
услуга, предоставена на определени предпри-
ятия, натоварени с извършването на услуги 
от общ икономически интерес (ОВ, L 7 от 
11 януари 2012 г.), наричано по-нататък „Ре-
шение 2012/21/ЕС“.
Чл. 2. (1) Размерът на компенсацията за 
извършване на услугата по чл. 1, ал. 1 се 
определя въз основа на нетните разходи,